recursal/SuperWikiNEXT-32B huggingface dataset:
**শিখা চিরন্তন** রাজধানী ঢাকার সোহরাওয়ার্দী উদ্যানে অবস্থিত একটি স্মরণ স্থাপনা। ১৯৭১ সালের ৭ মার্চ বঙ্গবন্ধু শেখ মুজিবুর রহমান এই স্থানটিতে দাঁড়িয়ে ঐতিহাসিক ৭ মার্চের ভাষণ প্রদান করেন এবং পাকিস্তানি বাহিনির আত্নসমর্পপের দলিল স্বাক্ষরের স্থান ও দিন কে স্মরণ করিয়ে দেয়। ৭ই মার্চ এর স্মৃতি স্বরণে ১৯৯৭ সালের ২৬শে মার্চ শিখা চিরন্তন উদ্বোধন করা হয়।

নির্মাণের ইতিহাস
----------------

বঙ্গবন্ধুর ৭ মার্চের ভাষণ ও পাকিস্তানি বাহিনীর আত্মসমর্পণের দলিল স্বাক্ষরের এই স্থানটিকে স্মরণীয় করে রাখতে ১৯৯৬ সালে শিখা চিরন্তন স্থাপনের উদ্যোগ নেয়া হয়। এ উপলক্ষে ১৯৯৭ সালের ৭ মার্চ তৎকালীন প্রধানমন্ত্রী শেখ হাসিনা শিখা চিরন্তন প্রজ্বলন করেন এবং দেশব্যাপী শোভাযাত্রার উদ্বোধন করেন। ১৭ মার্চ, ১৯৯৭ বঙ্গবন্ধু শেখ মুজিবুর রহমানের জন্মস্থান গোপালগঞ্জের টুঙ্গিপাড়া ছুঁয়ে ২৬ মার্চ সোহরাওয়ার্দী উদ্যানে পৌঁছায় শিখা চিরন্তন। ওই দিন এটি স্থাপন করেন বিশ্বনন্দিত চার নেতা। শান্তিতে নোবেল বিজয়ী দক্ষিণ আফ্রিকার রাষ্ট্রপতি নেলসন ম্যান্ডেলা, ফিলিস্তিনের ইয়াসির আরাফাত, তুরস্কের সুলেমান ডেমিরেল এবং বাংলাদেশের তৎকালীন ও বর্তমান প্রধানমন্ত্রী শেখ হাসিনা। জাতীয় পতাকা উত্তোলন করেন তৎকালীন রাষ্ট্রপতি শাহাবুদ্দিন আহমেদ।

চিত্রশালা
---------

শিখা চিরন্তন
শিখা চিরন্তন সহ এর প্রাঙ্গণ

তথ্যসূত্র
---------

1. ↑  "ঢাবি ক্যাম্পাসে স্বাধীনতার স্মারক"। *প্রথম আলো*। সংগ্রহের তারিখ ২০২০-০৫-১৪।
2. ↑  "শিখা চিরন্তন"। *www.kalerkantho.com*। 2018-10। সংগ্রহের তারিখ 2023-10-16।  এখানে তারিখের মান পরীক্ষা করুন: `|তারিখ=` (সাহায্য)
3. ↑  "রমনা রেসকোর্স থেকে সোহরাওয়ার্দী উদ্যান"। *প্রথম আলো*। সংগ্রহের তারিখ ২০২০-০৫-১৪।
**দ্য ফুটবল লিগ** একটি লিগ প্রতিযোগিতা যাতে ইংল্যান্ড ও ওয়েলসের পেশাদার ফুটবল ক্লাবগুলো অংশ নেয়। এটি বিশ্বের প্রচীনতম লিগ প্রতিযোগিতা। বর্তমানে ৭২টি দল এই প্রতিযোগিতার তিনটি বিভাগে সমভাগে বিভক্ত হয়ে অংশ নেয়। বিভাগগুলো হচ্ছে চ্যাম্পিয়নশিপ, লিগ ওয়ান, লিগ টু। প্রমোশন ও রেলিগেশন হচ্ছে এই লিগের একটি বিশেষ বৈশিষ্ট্য, যার মাধ্যমে নিচের বিভাগের দলের উপরের বিভাগে উন্নীত হওয়ার সম্ভাবনা তৈরি হয়। ফুটবল লিগের ঠিক উপরের স্তরের খেলা হচ্ছে প্রিমিয়ার লিগ এবং সেখানেও এই ব্যবস্থা প্রচলিত আছে। ফলে প্রিমিয়ারশিপের সর্বনিম্ন তিনটি দলকে চ্যাম্পিয়নশিপ এবং চ্যাম্পিয়নশিপ থেকে তিনটি দল প্রিমিয়ারশিপে খেলতে পারে। এই প্রতিযোগিতাটি মূলত ইংল্যান্ডে হলেও ওয়েলসের তিনটি দল এতে অংশ নেয়।

**দ্য ফুটবল লিগ** এই লিগ প্রতিযোগিতার প্রশাসনেরও নাম। এই প্রশাসন আরো দুটি নকআউট কাপ, ফুটবল লিগ কাপ এবং ফুটবল লিগ ট্রফি আয়োজন করে।

বিজ্ঞাপনদাতার সৌজন্যে বর্তমানে ফুটবল লিগকে **কোকা-কোলা ফুটবল লিগ**, ফুটবল লিগ কাপকে **কার্লিং কাপ**, এবং ফুটবল লিগ ট্রফিকে **জনস্টন'স পেইন্ট ট্রফি** নামে ডাকা হয়।

আরও দেখুন
---------

* ১৯১৯–২০ গিলিংহাম এফ.সি. মৌসুম

বহিঃসংযোগ
---------

* History of football kit by club
* The Football League official website
* RSSSF Football League archive, 1888-
**আখতারুজ্জামান ফ্লাইওভার** বাংলাদেশের চট্টগ্রামের বৃহত্তম উড়ালসড়ক। এটির দৈর্ঘ্য প্রায় ৬.৫ কি.মি।

ইতিকথা
------

মুরাদপুর-লালখান বাজার ফ্লাইওভারের ভিত্তিপ্রস্তর স্থাপন করা হয় ২০১৩ সালে। এর ভিত্তিপ্রস্তর স্থাপন করেন প্রধানমন্ত্রী শেখ হাসিনা। এটি চট্টগ্রামের বৃহত্তম ফ্লাইওভার। এই ফ্লাইওভারের মূল নাম **আখতারুজ্জামান ফ্লাইওভার**। তবে জনসাধারণের নিকট এটি **মুরাদপুর ফ্লাইওভার** নামে পরিচিত।

নির্মাণকাজ
----------

২০১৬ সালে নির্মাণাধীন অবস্থায়।
২০১৪ সালে চট্টগ্রাম উন্নয়ন কর্তৃপক্ষ এই ফ্লাইওভারের কাজ শুরু করে। এটি তৈরিতে মোট ব্যয় হয় ৬৯৬ কোটি টাকা। ২০১৭ সালের ১৭ ই জুন এই ফ্লাইওভারের একাংশ খুলে দেয়া হয় ও ঈদুল আযহার আগেই পুরোপুরি চলাচলের জন্য খুলে দেওয়া হয়।

লুপ সংযুক্তকরণ ও উন্মুক্তকরণ
----------------------------

এই ফ্লাইওভারের জিইসি মোড় থেকে দুই নম্বর গেটগামী লুপ খুলে দেওয়া হয়। এর পূর্বে লালখান বাজার থেকে বায়েজিদ পর্যন্ত নির্মিত লুপও খুলে দেওয়া হয়।

ফ্লাইওভারে দুর্ঘটনা
-------------------

এই ফ্লাইওভারে ছয়টি দুর্ঘটনা ঘটেছে। এতে ৭ জন মারা গেছে। বেশিরভাগ দুর্ঘটনায় মোটরসাইকেল আরোহী নিহত হয়েছে।

তথ্যসূত্র
---------

1. ↑  "সিডিএ -মুরাদপুর ফ্লাইওভার"। সংগ্রহের তারিখ ১৮ সেপ্টেম্বর ২০১৮। [*স্থায়ীভাবে অকার্যকর সংযোগ*]
2. ↑  "খুলে দেওয়া হলো আখতারুজ্জামান ফ্লাইওভারের জিইসি লুপ"। সংগ্রহের তারিখ ২৩ নভেম্বর ২০১৮।

বহিঃসংযোগ
---------

* সিডিএ অফিসিয়াল ওয়েবসাইট  ওয়েব্যাক মেশিনে আর্কাইভকৃত ২৫ মার্চ ২০১৮ তারিখে
**ফাবিয়ান রিডার** (জার্মান: *Fabian Rieder*, জার্মান উচ্চারণ: [fˌɑbiːˈɑːn rˈiːdɜ]; জন্ম: ১৬ ফেব্রুয়ারি ২০০২) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে সুইজারল্যান্ডীয় ক্লাব ইয়াং বয়েজ এবং সুইজারল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা বাম পার্শ্বীয় মধ্যমাঠের খেলোয়াড় হিসেবে খেলেন।

২০১৭ সালে, রিডার সুইজারল্যান্ড অনূর্ধ্ব-১৬ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় পাঁচ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০২২ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

প্রারম্ভিক জীবন
---------------

ফাবিয়ান রিডার ২০০২ সালের ১৬ই ফেব্রুয়ারি তারিখে সুইজারল্যান্ডের কোপিগেনে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

রিডার কাতারে অনুষ্ঠিত ২০২২ ফিফা বিশ্বকাপের জন্য ২০২২ সালের ৯ই নভেম্বর তারিখে ঘোষিত সুইজারল্যান্ডের ২৬ সদস্যের চূড়ান্ত দলে স্থান পেয়েছেন।

পরিসংখ্যান
----------

### আন্তর্জাতিক

*৫ ডিসেম্বর ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| সুইজারল্যান্ড | ২০২২ | ১ | ০ |
| সর্বমোট | ১ | ০ |

তথ্যসূত্র
---------

1. ↑  "FIFA World Cup Qatar 2022 – Squad list" (পিডিএফ)। FIFA। ১৫ নভেম্বর ২০২২। সংগ্রহের তারিখ ১৫ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Murat Yakin gibt Schweizer WM-Aufgebot bekannt" [Murat Yakin announces Swiss World Cup squad] (জার্মান ভাষায়)। Swiss Football Association। ৯ নভেম্বর ২০২২। সংগ্রহের তারিখ ৯ নভেম্বর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **ফাবিয়ান রিডার** সংক্রান্ত মিডিয়া রয়েছে।

* সকারওয়েতে ফাবিয়ান রিডার (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে ফাবিয়ান রিডার (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে ফাবিয়ান রিডার (ইংরেজি) উইকিউপাত্তে এটি সম্পাদনা করুন
জেদ্দার যুদ্ধ (১৮১৩) নিবন্ধের সাথে বিভ্রান্ত হবেন না।

| * দে
* স
সৌদিদের হেজাজ বিজয় |
| --- |
| 
* তাইফ
* মক্কা
* মদিনা
* জেদ্দা

 |

**জেদ্দার যুদ্ধ** বা **জেদ্দা অবরোধ** ১৯২৫ সালে সংঘটিত হয়। এটি আবদুল আজিজ ইবনে সৌদ কর্তৃক হেজাজ জয়ের অভিযানের অংশ ছিল। জেদ্দা ছিল আল সৌদের বিরুদ্ধে হাশিমিদের শেষ প্রধান শক্ত অবস্থান।

তথ্য
----

১৯২৪ সালের ডিসেম্বরের প্রথমদিকে রাজা আবদুল আজিজ ইবনে সৌদের হাতে মক্কার পতনের পর হেজাজের রাজা আলি বিন হুসাইন জেদ্দায় সরে যান। তিনি নজদ সেনাদের হাত থেকে এর প্রতিরক্ষায় সচেষ্ট হন। তার অবশিষ্ট সেনারা শহরের চারপাশে প্রতিরক্ষা মজবুত করে ও মাইন স্থাপন করে। আলি তার ভ্রাতৃদ্বয় ট্রান্সজর্ডানের রাজা আবদুল্লাহ এবং ইরাকের রাজা ফয়সালের কাছে সাহায্য চেয়ে পাঠান। তারা দুজনেই অস্ত্র ও লোকবল পাঠিয়ে সাহায্য করেন। আলির কাছে থাকে দুটি পুরনো যুদ্ধবিমান আসন্ন যুদ্ধের উপযুক্ত ছিল না তাই তিনি ইটালির কাছ থেকে পাঁচটি যুদ্ধবিমান ও জার্মানির কাছ থেকে কয়েকটি ট্যাংক কেনেন।

আলির পক্ষে বেশিদিন টিকে থাকা সম্ভব ছিল না। নিকটবর্তী গোত্রগুলো ইবনে সৌদের মিত্র ছিল। আকাবা থেকে জেদ্দায় সরবরাহও ধীরগতিতে হচ্ছিল। এছাড়া তার মাত্র দুজন পাইলট ছিল। তাদের মধ্যে একজন যুদ্ধে নিহত হন। ফলে জেদ্দার প্রধানরা ইবনে সৌদের কাছে আত্মসমর্পণের সিদ্ধান্ত নেন। অন্যদিকে রাজা আলি বিন হুসাইন লোহিত সাগর পথে বাগদাদ পালিয়ে যান। ১৯২৫ সালের ১৭ ডিসেম্বর অবরোধ সমাপ্ত হয়।

এরপর ইবনে সৌদকে হেজাজের নতুন রাজা ঘোষণা করা হয়। পরের বছর তিনি হেজাজ ও নজদকে এক রাষ্ট্র হিসেবে একত্রিত করেন।

আরও দেখুন
---------

* জেদ্দার যুদ্ধ (১৮১৩)
* সৌদি আরবের ইতিহাস

তথ্যসূত্র
---------

* Al-Harbi, Dalal: *King Abdulaziz and his Strategies to deal with events: Events of Jeddah*. 2003, King Abdulaziz national library. আইএসবিএন ৯৯৬০-৬২৪-৮৮-৯.

1. ↑  Al-Rehani: *Nejd and its followers*.
2. ↑  **From Bullard to Mr ChamberLain**. Jeddah , 1925 Feb. (No.# secrets) - Archieved Post
**মোহাম্মদ মুসলিম চৌধুরী** বাংলাদেশ সিভিল সার্ভিসের একজন কর্মকর্তা। তিনি বাংলাদেশ সরকারের সাবেক অর্থসচিব এবং বাংলাদেশের মহা হিসাব-নিরীক্ষক ও নিয়ন্ত্রক (সিএজি)।

প্রাথমিক জীবন
-------------

মুসলিম চৌধুরী ১৯৫৯ সালে চট্টগ্রামে জন্মগ্রহণ করেন। তিনি চট্টগ্রাম বিশ্ববিদ্যালয় থেকে হিসাববিজ্ঞানে বিকম (সম্মান) ও এমকম এবং যুক্তরাজ্যের বার্মিংহাম বিশ্ববিদ্যালয় থেকে ফিন্যান্স অ্যান্ড অ্যাকাউন্টিংয়ে ডিস্টিংশনসহ এমএসসি ডিগ্রি অর্জন করেন।

কর্মজীবন
--------

মোহাম্মদ মুসলিম চৌধুরী ১৯৮৪ ব্যাচের কর্মকর্তা হিসেবে বাংলাদেশ সিভিল সার্ভিসের অডিট অ্যান্ড অ্যাকাউন্টস ক্যাডারে যোগদান করেন। তিনি কন্ট্রোলার জেনারেল অব অ্যাকাউন্টস, কন্ট্রোলার জেনারেল ডিফেন্স ফাইন্যান্স এবং অর্থ বিভাগের উপসচিব, যুগ্ম সচিব ও অতিরিক্ত সচিব হিসেবে কাজ করেছেন। তিনি অর্থ বিভাগের সাবেক সচিব।

মুসলিম চৌধুরী বাংলাদেশ কৃষি ব্যাংক, সোনালী ব্যাংক লিমিটেড (ভারপ্রাপ্ত চেয়ারম্যানও ছিলেন), তিতাস গ্যাস ট্রান্সমিশন অ্যান্ড ডিস্ট্রিবিউশন কোম্পানি লিমিটেড, ইস্টার্ন রিফাইনারি লিমিটেড এবং ঢাকা বিআরটি কোম্পানি লিমিটেডের পরিচালক ছিলেন। এছাড়া তিনি আইসিএমএবি এবং ন্যাশনাল হার্ট ফাউন্ডেশনের কাউন্সিল সদস্যসহ বিভিন্ন দায়িত্ব পালন করেছেন। বাংলাদেশের আর্থিক খাত সংস্কার ও এর প্রাতিষ্ঠানিকীকরণে তিনি গুরুত্বপূর্ণ অবদান রেখেছেন। সরকারি আর্থিক ব্যবস্থাপনা খাতে ই-গভর্ন্যান্স বাস্তবায়নে অবদানের স্বীকৃতি স্বরূপ তিনি ‘জনপ্রশাসন পদক ২০১৭’ লাভ করেন। তিনি ২০১৮ সালের ১৭ জুলাই বাংলাদেশের দ্বাদশ মহা হিসাব-নিরীক্ষক ও নিয়ন্ত্রক (সিএজি) হিসেবে শপথ গ্রহণ করেন। ২৬ জুলাই ২০২৩ সালে তিনি অবসরে যান।

তথ্যসূত্র
---------

1. ↑  "অর্থ সচিব মুসলিম চৌধুরীকে সিএজি পদে নিয়োগ"। *বিডিনিউজ টোয়েন্টিফোর ডটকম*। ১৫ জুলাই ২০১৮। ১০ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ১০ নভেম্বর ২০২২।
2. ↑  "শপথ নিলেন নতুন সিএজি মুসলিম চৌধুরী"। *যুগান্তর*। ১৭ জুলাই ২০১৮। সংগ্রহের তারিখ ১০ নভেম্বর ২০২২।
3. ↑  "সিএজি হিসেবে মুসলিম চৌধুরীর শপথ"। *বাংলা ট্রিবিউন*। ১৭ জুলাই ২০১৮। ১০ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ১০ নভেম্বর ২০২২।
4. ↑  "সিএজি এর জীবনালেখ্য"। *বাংলাদেশের কম্পট্রোলার এন্ড অডিটর জেনারেল*। ১০ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ১০ নভেম্বর ২০২২।
5. ↑  "শপথ নিলেন নতুন সিএজি মুসলিম চৌধুরী"। *রাইজিংবিডি.কম*। ১৭ জুলাই ২০১৮। সংগ্রহের তারিখ ১০ নভেম্বর ২০২২।
6. ↑  "মুসলিম চৌধুরী নতুন সিএজি"। *প্রথম আলো*। ১৫ জুলাই ২০১৮। সংগ্রহের তারিখ ১০ নভেম্বর ২০২২।
7. ↑  প্রতিবেদক, নিজস্ব (২০২৩-০৭-১৪)। "দেশের নতুন সিএজি হলেন নুরুল ইসলাম"। *Prothomalo*। সংগ্রহের তারিখ ২০২৩-০৯-৩০।

বহিঃসংযোগ
---------

* বাংলাদেশের মহা হিসাব-নিরীক্ষক ও নিয়ন্ত্রকের প্রতিষ্ঠানিক ওয়েবসাইট
| * দে
* স
সৌদিদের হেজাজ বিজয় |
| --- |
| 
* তাইফ
* মক্কা
* মদিনা
* জেদ্দা

 |

**তাইফ হত্যাকাণ্ড** ১৯২৪ সালে তাইফের যুদ্ধের পর সংঘটিত হয়। সংক্ষিপ্ত অবরোধের পর শহরের হাশিমি বাহিনী শহর ত্যাগ ও আত্মসমর্পণ করে এবং আবদুল আজিজ ইবনে সৌদের নেতৃত্বে ইখওয়ান শহরে প্রবেশ করে। ইখওয়ান নিজেদের ক্রোধ মেটাবার জন্য শহরের অধিবাসীদের উপর চড়াও হয়। এই রক্তপাতের ফলে তাইফের ৩০০-৪০০ বাসিন্দা মারা যায়। তাইফের পতনের পর ইবনে সৌদ মক্কার দিকে অগ্রসর হন।

পটভূমি
------

১৯১৬ সালের সেপ্টেম্বরে আরব বিদ্রোহের সময় হাশিমি বাহিনী তাইফ দখল করে। পরে তা হেজাজ রাজতন্ত্রের সাথে যুক্ত করা হয়। তবে হাশিমিরা দীর্ঘসময় তাইফের নিয়ন্ত্রণ ধরে রাখতে পারেনি। হুসাইন বিন আলি এবং আবদুল আজিজ ইবনে সৌদের মধ্যে উত্তেজনাপূর্ণ অবস্থার জন্য দ্রুত সহিংসতা ছড়িয়ে পড়ে। প্রথম হাশিমি-সৌদি যুদ্ধের পর ১৯১৯ সালে চুক্তির মাধ্যমে সাময়িকভাবে সহিংসতা বন্ধ হয়।

বিজয় ও হত্যাকাণ্ড
------------------

১৯২৪ সালের আগস্টে সৌদিদের মিত্র ইখওয়ান সুলতান বিন বাজাদ ও খালিদ বিন লুয়াইয়ের নেতৃত্বে তাইফ আক্রমণ করে। রাজা হুসাইন বিন আলির পুত্র আলি বিন হুসাইন শহর রক্ষা করবেন বলে ধারণা করা হয়েছিল। কিন্তু তিনি তার বাহিনীকে নিয়ে পালিয়ে যান। ফলে অরক্ষিত শহর দ্রুত ইখওয়ানের হাতে এসে যায়। তারা শহরজুড়ে তান্ডব শুরু করে। সংঘটিত হত্যাকাণ্ডে ৩০০ থেকে ৪০০ তাইফবাসী নিহত হয়।

পরবর্তী অবস্থা
--------------

তাইফের পতনের পর সৌদি বাহিনী মক্কা, মদিনা এবং জেদ্দা জয় করার জন্য অগ্রসর হয়। এর মাধ্যমে হেজাজ বিজয় সম্পন্ন হয়। ১৯২৬ সালে আবদুল আজিজ ইবনে সৌদকে সরকারিভাবে হেজাজের নতুন রাজা হিসেবে ঘোষণা করা হয়। ১৯৩২ সাল দুই রাজ্যকে একীভূত করে সৌদি আরব গঠনের আগ পর্যন্ত তাইফ হেজাজ রাজতন্ত্রের অংশ ছিল। ১৯৫৩ সালে রাজা আবদুল আজিজ ইবনে সৌদ তাইফে মৃত্যুবরণ করেন।

আরও দেখুন
---------

* সৌদি আরবের ইতিহাস

তথ্যসূত্র
---------

1. 1 2  David Holden in *The House of Saud*
2. ↑  Niblock, T. (১৯৮২)। *State, Society, and Economy in Saudi Arabia*। Croom Helm। পৃষ্ঠা 88। আইএসবিএন 9780709918066। সংগ্রহের তারিখ ২০১৫-০২-০৪।
খাজু মিয়া নিবন্ধের সাথে বিভ্রান্ত হবেন না।**খাজা মিয়া** (জন্ম: ৫ জুলাই ১৯৬৫) একজন বাংলাদেশি সরকারি কর্মকর্তা যিনি বর্তমানে সিনিয়র সচিব হিসেবে বিশেষ ভারপ্রাপ্ত কর্মকর্তা (ওএসডি) হিসেবে পদায়িত আছেন। ইতিপূর্বে তিনি মুক্তিযুদ্ধ বিষয়ক মন্ত্রণালয়ের সিনিয়র সচিব হিসেবে দায়িত্ব পালন করেছেন। এছাড়াও তিনি অতিরিক্ত সচিব হিসেবে বাংলাদেশ অভ্যন্তরীণ নৌপরিবহন করপোরেশনের (বিআইডব্লিউটিসি) চেয়ারম্যান হিসেবে দায়িত্ব পালন করেন।

প্রাথমিক জীবন
-------------

খাজা মিয়া ৫ জুলাই ১৯৬৫ সালে নড়াইলের কালিয়া উপজেলার ফুলদাহ গ্রামে জন্মগ্রহণ করেন। চাচুড়ী পুরুলিয়া উচ্চ বিদ্যালয় থেকে তিনি ১৯৮০ সালে এসএসসি এবং খুলনার সরকারি বিএল কলেজ থেকে ১৯৮২ এইচএসসি পাস করে ১৯৮৬ সালের নিয়মিত ব্যাচের ছাত্র হিসেবে ঢাকা বিশ্ববিদ্যালয়ের সমাজ বিজ্ঞান বিভাগ হতে অনার্সসহ মাস্টার্স ডিগ্রি অর্জন করেন। সর্বশেষ তিনি মার্কিন যুক্তরাষ্ট্রে অবস্থিত ডিউক ইউনিভার্সিটি থেকে স্ট্যাংদেনিং অব বিসিএস অ্যাডমিন ক্যাডার অফিসার্স বিষয়ক কোর্স সম্পন্ন করেন।

তার স্ত্রী খালেদা আক্তার, বাংলাদেশি সরকারি কর্মকর্তা যিনি মাধ্যমিক ও উচ্চ শিক্ষা বিভাগের অতিরিক্ত সচিব হিসেবে দায়িত্ব পালন করছেন।পারিবারিক জীবনে তিনি স্ত্রী খালেদা আক্তার,দুই পুত্র এবং এক পুত্রবধূ নিয়ে সংসার করেন।

কর্মজীবন
--------

খাজা মিয়া বাংলাদেশ সিভিল সার্ভিস প্রশাসন ক্যাডারের দশম ব্যাচের সদস্য হিসেবে ১৯৯১ সালে ক্যাডার সার্ভিসে যোগদান করেন। চাকুরিজীবনে তিনি সিলেটের জেলা প্রশাসকের কার্যালয়ে ম্যাজিস্ট্রেট এবং সিলেটের বালাগঞ্জ ও বিশ্বনাথ থানায় সহকারী কমিশনার, ১৯৯৯ থেকে ২০০১ সাল পর্যন্ত নরসিংদী জেলায় এনডিসি হিসেবে কাজ করেন। রাজবাড়ী, নেত্রকোণা ও ময়মনসিংহ জেলায় প্রথম শ্রেণির ম্যাজিস্টেট হিসেবে দায়িত্ব পালন শেষে ২০০৩ সালে চাঁদপুরের মতলব উপজেলা নির্বাহী অফিসার দায়িত্ব পালন করেন।

সিনিয়র সহকারী সচিব হিসেবে ২০০৬ সালের এপ্রিল মাসে ডাক ও টেলিযোগাযোগ মন্ত্রণালয়ে ও উপসচিব হিসেবে স্থানীয় সরকার বিভাগ ও স্বরাষ্ট্র মন্ত্রণালয়ে দায়িত্ব পালন করেন। ২০১৫ সাল থেকে চার বছর তিনি সিঙ্গাপুরে বাংলাদেশ হাইকমিশনের কমার্শিয়াল কাউন্সিলর হিসেবে ও অতিরিক্ত সচিব হিসেবে ২৮ নভেম্বর ২০১৯ সালে জনপ্রশাসন মন্ত্রণালয়ে দায়িত্ব পালন করে ২৩ ডিসেম্বর ২০১৯ সাল থেকে ২৬ নভেম্বর ২০২০ সাল পর্যন্ত তিনি বাংলাদেশ অভ্যন্তরীণ নৌপরিবহন করপোরেশনের (বিআইডব্লিউটিসি) চেয়ারম্যান হিসেবে দায়িত্ব পালন করেন।

২৬ নভেম্বর ২০২০ সালে সচিব হিসেবে পদায়ন করে তথ্য মন্ত্রণালয়ের দায়িত্ব দেয়া হয়।

১১ জুলাই ২০২৩ সালে শৃঙ্খলা ভঙ্গের দ্বায়ে খাজা মিয়াকে বিশেষ ভারপ্রাপ্ত কর্মকর্তা (ওএসডি) নিয়োগ দিয়ে জনপ্রশাসন মন্ত্রণালয়ে সংযুক্ত করা হয়।

তথ্যসূত্র
---------

1. ↑  জ্যেষ্ঠ প্রতিবেদক (২৬ নভেম্বর ২০২০)। "নতুন তথ্য সচিব খাজা মিয়া"। *বিডিনিউজ টোয়েন্টিফোর ডটকম*। ৭ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০২০।
2. 1 2  নিজস্ব প্রতিবেদক (২৬ নভেম্বর ২০২০)। "নতুন তথ্য সচিব খাজা মিয়া"। *জাগো নিউজ২৪.কম*। ৭ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০২০।
3. 1 2  স্টাফ করেসপন্ডেন্ট (৩০ নভেম্বর ২০২০)। "মন্ত্রণালয়ে যোগ দিলেন নতুন তথ্যসচিব খাজা মিয়া"। *বাংলানিউজটোয়েন্টিফোর.কম*। ৭ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০২০।
4. ↑  "নতুন তথ্য সচিব খাজা মিয়া যোগদান করেছেন"। *বাসস*। ৩০ নভেম্বর ২০২০। ৭ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ৭ ডিসেম্বর ২০২০।
5. ↑  প্রতিবেদক, জ্যেষ্ঠ। "সচিব খাজা মিয়া ওএসডি"। *bdnews24*। সংগ্রহের তারিখ ২০২৩-০৭-১২।
**দৈবচয়ন**র ডট স্টেরিওগ্রাম ইমেজ সিলেকশন
**দৈবচয়ন** শব্দটির অধিক প্রচলিত অর্থ 'এলোপাথাড়ি বাছাই' (random selection) বা 'লটারি পদ্ধতিতে বাছাই' (Lottery based selection)। 'দৈব' অর্থ 'এলোপাথাড়ি (Random)' আর 'চয়ন' অর্থ 'বাছাই (Selection)'। পরিসংখ্যান বিদ্যায় দৈবচয়ন শব্দটির ব্যবহার অধিক লক্ষ্য করা যায়। পরিসংখ্যান বিদ্যায় 'দৈব' শব্দটির ইংরেজি প্রতিশব্দ 'Random'. তেমনি দৈব পরীক্ষা - Random experiment, দৈব নমুনা - Random sample, দৈব চলক- Random variable, দৈবচয়ন - Randomization প্রভৃতি।

একটি বাক্য অনেকটা এরকম- ১০০ জন মানুষ থেকে দৈবচয়ন ভিত্তিতে ১০ জনকে নির্বাচিত বা বাছাই করা হয়েছে। এই বাক্যে 'দৈবচয়ন ভিত্তিতে ১০ জনকে নির্বাচিত বা বাছাই করা হয়েছে' মানে হল, '১০ জন ব্যক্তিকে লটারি পদ্ধতিতে নির্বাচিত বা বাছাই করা হয়েছে' বা ১০ জন ব্যক্তিকে এলোপাথাড়িভাবে বাছাই করা হয়েছে।

'দৈব' শব্দটির আরেকটি অর্থ হল 'দেবতাসুলভ', 'দেবতাসদৃশ', 'স্বর্গীয়' ইত্যাদি। এক্ষেত্রে দৈব শব্দটির ইংরেজি প্রতিশব্দ Divine. দৈব শব্দটি এসেছে দেব বা দেবতা থেকে। দেব বা দেবতা শব্দটির বিশেষণ রূপ (Adjective form) হল দৈব।

1. কোন বিশেষ গোষ্ঠী বা অনুপুরুপ সাদৃশ্য কোন বিশ্লেষকের অনৃদিষ্ট যাচাইকরণ কে বোঝানো হয় দৈবচয়ন।
অন্য ব্যবহারের জন্য আলি পাশা (দ্ব্যর্থতা নিরসন) দেখুন।

**খাদিম আলি পাশা** (তুর্কি:*Hadım Ali Paşa*; মৃত্যু জুলাই ১৫১১), **আতিক আলী পাশা** (তুর্কি:*Atik Ali Paşa*) নামেও পরিচিত, ছিলেন বসনীয় বংশোদ্ভূত একজন উসমানীয় রাজনীতিবিদ এবং নপুংসক (তুর্কি ভাষায় *হাদিম* বা *খাদিম* মানে "নপুংসক")। তিনি রুমেলির গভর্নর হিসেবে দায়িত্ব পালন করেন এবং ১৪৮৫-১৪৯১ সালের উসমানীয়-মামলুক যুদ্ধে উসমানীয় সেনাবাহিনীর নেতৃত্ব দেন, কিন্তু ১৪৮৮ সালে আদানায় পরাজিত হন। তারপর ১৫০১ থেকে ১৫০৩ পর্যন্ত এবং আবার ১৫০৯ থেকে ১৫১১ পর্যন্ত তাকে গ্র্যান্ড উজির দেওয়া হয়েছিল। তার শেষের মেয়াদে, তিনি আলেভি-নেতৃত্বাধীন শাহকুলু বিদ্রোহ দমনের নেতৃত্ব দেন, কিন্তু বিদ্রোহী নেতা শাহকুলুর সাথে সিভাসের কাছে যুদ্ধে মারা যান।

জীবন
----

তিনি বসনিয়া ও হার্জেগোভিনার দ্রোজগোমেতভা গ্রামের বাসিন্দা ছিলেন।

তিনি রুমেলির গভর্নর হিসেবে দায়িত্ব পালন করেন এবং ১৪৮৫-১৪৯১ সালের উসমানীয়-মামলুক যুদ্ধে উসমানীয় সেনাবাহিনীর নেতৃত্ব দেন, কিন্তু ১৪৮৮ সালে আদানায় পরাজিত হন। এরপর তিনি ১৫০১-১৫০৩ সালে এবং আবার ১৫০৯-১৫১১ সালে উজিরে আজম নিযুক্ত হন। তার শেষের মেয়াদে তিনি শিয়া-নেতৃত্বাধীন শাহকুলু বিদ্রোহ দমনের নেতৃত্ব দেন, কিন্তু ১৫১১ সালের জুলাই মাসে বিদ্রোহী নেতা শাহকুলুর সাথে সিভাসের কাছে যুদ্ধে নিহত হন।

উত্তরাধিকার
-----------

ইস্তাম্বুলের ফাতিহ জেলায় তার নামে দুটি মসজিদ নির্মিত হয়েছিল। একটি হল চেম্বেরলিতাশ পাড়ায় গাজি আতিক আলি পাশা মসজিদ (১৪৯৮ সালে সম্পন্ন) এবং অন্যটি কারাগুমরুক পাড়ায় ভাসাত আতিক আলি পাশা মসজিদ (১৫১২ সালে সম্পন্ন)।

আরও দেখুন
---------

* উসমানীয় উজিরে আজমদের তালিকা

তথ্যসূত্র
---------

1. ↑  Peirce, Leslie P. (১৯৯৩)। *The Imperial Harem Women and Sovereignty in the Ottoman Empire*। Oxford University Press। পৃষ্ঠা 304। আইএসবিএন 9780195086775।
2. ↑  Islam Encyclopaedia (তুর্কি ভাষায়)
3. ↑  Finkel, Caroline (২০০৬)। *Osman's Dream: The Story of the Ottoman Empire 1300–1923*। John Murray। পৃষ্ঠা 91–92, 99–101। আইএসবিএন 978-0-7195-6112-2।
4. ↑  Prof. Yaşar Yüce-Prof. Ali Sevim: Türkiye tarihi Cilt II, AKDTYKTTK Yayınları, İstanbul, 1991 pp. 225–226
**তিমোতি কাস্তানিয়ে** (ইতালীয়: *Timothy Castagne*; জন্ম: ৫ ডিসেম্বর ১৯৯৫) হলেন একজন বেলজীয় পেশাদার ফুটবল খেলোয়াড়। তিনি বর্তমানে ইংরেজ ক্লাব লেস্টার সিটি এবং বেলজিয়াম জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা ডান পার্শ্বীয় মধ্যমাঠের খেলোয়াড় হিসেবে খেলেন।

২০১৩ সালে, কাস্তানিয়ে বেলজিয়াম অনূর্ধ্ব-১৮ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০১৮ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ২৪ ম্যাচে ২টি গোল করেছেন।

প্রারম্ভিক জীবন
---------------

তিমোতি কাস্তানিয়ে ১৯৯৫ সালের ৫ই ডিসেম্বর তারিখে বেলজিয়ামের আরলোঁতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

কাস্তানিয়ে বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১৩ সালে বেলজিয়াম অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৪ বছরে ২৪ ম্যাচে অংশগ্রহণ করে ১টি গোল করেছেন।

২০১৮ সালের ৭ই সেপ্টেম্বর তারিখে, ২২ বছর, ৯ মাস ও ২ দিন বয়সে, ডান পায়ে ফুটবল খেলায় পারদর্শী কাস্তানিয়ে স্কটল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২১ নম্বর জার্সি পরিধান করে ডান পার্শ্বীয় মধ্যমাঠের খেলোয়াড় হিসেবে খেলেছিলেন। ম্যাচটি বেলজিয়াম ৪–০ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে কাস্তানিয়ে সর্বমোট ২ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*২৯ আগস্ট ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বেলজিয়াম | ২০১৮ | ২ | ০ |
| ২০১৯ | ৫ | ২ |
| ২০২০ | ৪ | ০ |
| ২০২১ | ১০ | ০ |
| ২০২২ | ৩ | ০ |
| সর্বমোট | ২৪ | ২ |

তথ্যসূত্র
---------

1. ↑  "টিমোথি কাস্তায়নে"। *সেল্টিক বেরগামাস্কা কালচো*। ২৬ জুন ২০১৮ তারিখে মূল থেকে আর্কাইভ করা। সংগ্রহের তারিখ ১৯ জুন ২০২০।
2. ↑
3. ↑
4. ↑
5. ↑

বহিঃসংযোগ
---------


উইকিমিডিয়া কমন্সে **টিমোথি কাস্তায়নে** সংক্রান্ত মিডিয়া রয়েছে।

* টিমোথি কাস্তায়নে – ফিফা প্রতিযোগিতার রেকর্ড (ইংরেজি) উইকিউপাত্তে এটি সম্পাদনা করুন
* টিমোথি কাস্তায়নে – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে টিমোথি কাস্তায়নে (ইংরেজি) উইকিউপাত্তে এটি সম্পাদনা করুন
* সকারবেসে টিমোথি কাস্তায়নে (ইংরেজি) উইকিউপাত্তে এটি সম্পাদনা করুন
* বিডিফুটবলে টিমোথি কাস্তায়নে (ইংরেজি) উইকিউপাত্তে এটি সম্পাদনা করুন
* ইইউ-ফুটবলে টিমোথি কাস্তায়নে (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে টিমোথি কাস্তায়নে (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে টিমোথি কাস্তায়নে (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে টিমোথি কাস্তায়নে (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে টিমোথি কাস্তায়নে (ইংরেজি) উইকিউপাত্তে এটি সম্পাদনা করুন
**নগর উন্নয়ন ও পৌর বিষয়ক** বিভাগ একটি পশ্চিমবঙ্গ সরকার বিভাগ। এটি একটি অভ্যন্তরীণ মন্ত্রক যা পশ্চিমবঙ্গের নগর উন্নয়ন এবং পৌর বিষয়ক প্রশাসনের জন্য প্রধানত দায়ী।

মন্ত্রীদের তালিকা
-----------------

* জয়নাল আবেদীন
* প্রশান্ত সুর
* অশোক ভট্টাচার্য
* ফিরহাদ হাকিম

পৌর প্রশাসন খাত
---------------

নগর উন্নয়ন বিভাগটি পশ্চিমবঙ্গ সরকারের স্বরাষ্ট্র বিভাগের আদেশের সাথে পৌরসভা বিষয়ক বিভাগের সাথে একীভূত হয়েছিল, ১০০৬ - হোম (কনস)/আর ২ আর (কনস)- ০৮/২০১৬ তারিখ ১৯.১২.২০১৬ -এর নির্দেশে এবং এর নাম একীভূত বিভাগ নগর উন্নয়ন ও পৌর বিষয়ক বিভাগে পরিণত হয় ।

ইতিহাস
------

'আরবান স্থানীয় সংস্থা' (ইউএলবি) এর মাধ্যমে নগর প্রশাসনের অর্থাৎ‍ পশ্চিমবঙ্গ রাজ্যের পৌর কর্পোরেশন, পৌরসভা এবং বিজ্ঞপ্তিযুক্ত অঞ্চল কর্তৃপক্ষ 18 শ-শতকে ব্রিটিশ শাসনামলে ফিরে আসে। ব্রিটিশ শাসনামলে নির্মিত প্রথম মিউনিসিপাল কর্পোরেশন, ১৬৮৮ সালে মাদ্রাজ (এখন চেন্নাই ) শহরে , নব নির্মিত কর্পোরেশন স্থানীয় প্রশাসনের আর্থিক দায়িত্ব হস্তান্তর করার উপলক্ষে । ১৭২০ সালের রাজকীয় সনদের মাধ্যমে তিনটি প্রেসিডেন্সি শহর, মাদ্রাজ, বোম্বাই এবং কলকাতা , প্রত্যেকটিতে মেয়রের আদালত প্রতিষ্ঠিত হয়েছিল। ১৮৮২ সালে, তৎকালীন ভারতের বিজয়, লর্ড রিপনের স্থানীয় স্ব-সরকার সংক্রান্ত প্রস্তাবটি ভারতে পৌর শাসনের গণতান্ত্রিক রূপকে চিহ্নিত করেছিল। লর্ড রিপনের রেজোলিউশনগুলির উপর ভিত্তি করে বর্তমান রূপ এবং পৌর সংস্থাগুলির কাঠামো ১৮৮২ সালে স্থানীয় স্ব-সরকার হিসাবে গৃহীত হয়েছিল। ভারত সরকার আইন, ১৯১৯ একটি গণতান্ত্রিকভাবে নির্বাচিত সরকারকে ক্ষমতা প্রদানের প্রয়োজনকে অন্তর্ভুক্ত করেছিল। এই নীতিটি ভারতের নগরীয় স্থানীয় সংস্থাগুলির বিবর্তনের দিকে আরও একটি বিকাশ করেছে। ১৯৩৩ সালে, ভারত সরকার আরেকটি আইন স্থানীয় সরকারকে প্রাদেশিক সরকারের রাজ্যের আওতায় নিয়ে আসে এবং সেই স্থানীয় স্ব-সরকারকে নির্দিষ্ট ক্ষমতা দেওয়া হয়েছিল।

প্রকৃতপক্ষে, কলকাতা পৌর কর্পোরেশন বা "কেএমসি" একটি দেশের পুরানো পৌর সংস্থা। ১৭২৬ সালে, একজন মেয়রের আদালত একটি রয়্যাল চার্টার দ্বারা প্রতিষ্ঠিত হয়েছিল। ১৭৭৩ সালে কলকাতাকে ব্রিটিশ ভারতের রাজধানী হিসাবে গড়ে তোলার মাধ্যমে ব্রিটিশ সরকারের সম্প্রসারণের সাথে সাথে পৌরসভার পরিষেবাগুলি বেড়ে ওঠে। ১৮৪৭ সালে প্রথমবারের মতো নির্বাচনী ব্যবস্থা চালু হয় এবং কলকাতা কর্পোরেশনের ধারণা শুরু হয়। ১৮৭৬ সালে ৭২ কমিশনারদের নিয়ে একটি নতুন কর্পোরেশন তৈরি করা হয়েছিল। ১৯২৩ সালে, স্থানীয় স্বশাসনের ১ ম মন্ত্রী রাষ্ট্রগুরু সুরেন্দ্রনাথ ব্যানার্জি গুরুত্বপূর্ণ পরিবর্তন দ্বারা কর্পোরেশন তার অস্তিত্ব রক্ষা করে। কলকাতা কর্পোরেশন আইন, ১৯৮০ কর্পোরেশনের বিদ্যমান ব্যবস্থা পরিবর্তন করে। এই পরিবর্তনটি আরও কার্যকর এবং আরও সুশৃঙ্খল ছিল এ পর্যন্ত পৌর পরিষেবা সম্পর্কিত যা ১৯৮৪ সালে কার্যকর হয়েছিল।

তথ্যসূত্র
---------

1. ↑  "Egiye Bangal Department of Urban Development and Municipal Affairs"। *www.wb.gov.in*। সংগ্রহের তারিখ ১৯ জানুয়ারি ২০২০।
রসুন, লেবু ও ভেষজ রোস্ট মুরগি
**রোস্ট মুরগি** হল বাড়ির রান্নাঘরে, আগুনের উপরে বা রোটিসেরি (ঘূর্ণমান তরবার) দিয়ে রোস্ট করে খাবার হিসাবে প্রস্তুত করা মুরগি। সাধারণত, মুরগিকে ভাজার সময় মাংস সঞ্চালন করে এর নিজস্ব চর্বি ও রস দিয়ে ভাজা হয় এবং তাই সাধারণত কিছু ধরনের রোটারি গ্রিল দিয়ে আগুন বা তাপের সংস্পর্শে রান্না করা হয় যাতে এই চর্বি ও রসের সঞ্চালন যতটা সম্ভব কার্যকর হয়। রোস্ট মুরগি এমন একটি পদ যা বিশ্বব্যাপী বিভিন্ন ধরনের রান্নায় দেখা যায়।

প্রকরণ
------

২০০৭ সালে মাদ্রিদের ফিয়েস্টাস ডি সান ইসিড্রোতে রোটিসেরি মুরগি
### হেন্ডল

**হেন্ডল** হল মুরগির জন্য অস্ট্রো-বাভারিয়ান শব্দ, যা সাধারণত এটির ভাজা রূপ (*ব্রাথেন্ডল*)। আরেকটি জনপ্রিয় রূপ হল ভাজা *ব্যাকহেন্ডল* (ফরাসি: poulet frit à la viennoise) সংস্করণ, ভিয়েনিজ খাবারের একটি বিশেষত্ব। প্রমিত জার্মান শব্দ হল *হ্যানচেন* ("ককরেল")। জার্মানির নতুন রাজ্যে একে প্রায়ই *ব্রয়লার* বলা হয়।

হেন্ডল ঐতিহ্যগতভাবে বাভারিয়ান বিয়ার বাগান বা অক্টোবারফেস্টের মতো উৎসবে পরিবেশন করা হয় এবং সাধারণত *ব্রেজেন* এবং/অথবা একটি *মাশ* বিয়ারের সাথে খাওয়া হয়। এগুলি ভ্রাম্যমাণ রোটিসেরি ট্রাকগুলি থেকেও ব্যাপকভাবে পাওয়া যায় যেগুলি সুপারমার্কেট বা বড় পার্কিং লটের মতো ঘন ঘন স্থানগুলির কাছাকাছি পার্ক করে।

ব্র্যাম স্টোকারের *ড্রাকুলায়* প্যাপ্রিকা হেন্ডলকে (প্যাপ্রিকা চিকেন) একটি পদ হিসেবে উল্লেখ করা হয়েছে, যেটি জে. হার্কার উপভোগ করেছেন যিনি তার স্ত্রী মিনার জন্য রেসিপি পেতে চান।

### পোলো আসাডো বা লা ব্রাসা

মূল নিবন্ধ: পোলো আসাডো বা লা ব্রাসাপোলো এ লা ব্রাসা মার্কিন যুক্তরাষ্ট্রে পোলো আসাডো, পেরুভিয়ান মুরগি বা কালো মুরগি এবং অস্ট্রেলিয়ায় চারকোল মুরগি নামেও পরিচিত। মূল সংস্করণে কাঠকয়লায় রান্না করা একটি মুরগির মাংস ছিল কিন্তু প্রস্তুতিটি বিকশিত হয়েছে এবং মেরিনেট করা মাংস এখন *রোটোম্বো* নামক একটি বিশেষ চুলার কয়লার তাপে ভাজা হয় যা পাখিটিকে এর নিজস্ব অক্ষের উপর ঘুরিয়ে দেয় ও ধারাবাহিকভাবে কয়লা থেকে তাপ গ্রহণ করে। কয়লা, গ্যাস বা কাঠ ব্যবহার করে চুলা চালানো যেতে পারে, *প্রসোপিস প্যালিডা* গাছ থেকে পাওয়া আরও ঐতিহ্যবাহী কাঠ।

তথ্যসূত্র
---------

1. ↑  Dracula by Bram Stoker pg 1
পশ্চিমবঙ্গের **ভূমি ও ভূমি সংস্কার এবং উদ্বাস্তু ত্রাণ ও পুনর্বাসন** বিভাগ হল বাংলা সরকারের একটি বিভাগ।

মন্ত্রকীয় দল
-------------

এমএইচএ-তে মন্ত্রী পর্যায়ের দলটির নেতৃত্বে রয়েছে ভূমি ও ভূমি সংস্কার বিষয়ক মন্ত্রিপরিষদ মন্ত্রী, যাকে রাজ্যের মন্ত্রীরা সমর্থন করতে পারেন বা নাও করতে পারেন। মন্ত্রীদের কার্যালয় এবং মন্ত্রণালয় পরিচালনার জন্য বেসামরিক কর্মচারীদের দায়িত্ব দেওয়া হয়।

মন্ত্রকের বর্তমান প্রধান হলেন মমতা বন্দ্যোপাধ্যায় যিনি একইসাথে পশ্চিমবঙ্গের মুখ্যমন্ত্রী।

পূর্বে ভূমি ও ভূমি সংস্কার মন্ত্রী ১৯৬৭ সালে ভূমি ও ভূমি রাজস্ব মন্ত্রী হিসাবেও পরিচিত ছিলেন কারণ অনেক লোকের জমি ' বেনামী'তে ছিল তাই সেই সময় এই মন্ত্রণালয়ের অফিসটি ভূমি ও ভূমি রাজস্ব মন্ত্রী হিসাবেও পরিচিত ছিল এবং এই অফিসটি হরে কৃষ্ণ কোনার অধিষ্ঠিত ছিলেন এবং ১৯৬৯ সালে এই অফিসের নাম পরিবর্তন করে ভূমি ও ভূমি সংস্কার মন্ত্রী করা হয়। এবং ১৯৭৭ সালে বিনয় চৌধুরীর স্থলাভিষিক্ত হন।

মন্ত্রণালয়ের পূর্ববর্তী প্রধানদের মধ্যে রয়েছে:

* হরেকৃষ্ণ কোঙার (১৯৬৭-১৯৭৮), (১৯৬৯-১৯৭০)
* বিনয় চৌধুরী (১৯৭৭-১৯৯৬)
* মমতা বন্দ্যোপাধ্যায় (২০১১-২০২২)

তথ্যসূত্র
---------

1. 1 2 3  Official Departmental Website of the Ministry of Land & Land Reforms  ওয়েব্যাক মেশিনে আর্কাইভকৃত ৭ এপ্রিল ২০১৪ তারিখে Government of West Bengal (2011-05-25)
এই নিবন্ধটি শহর সম্পর্কে। এ শহরের পরিচালনাকারী সংস্থার জন্য হাতিয়া পৌরসভা দেখুন।

**হাতিয়া** বাংলাদেশের দক্ষিণাঞ্চলের চট্টগ্রাম বিভাগের অন্তর্গত নোয়াখালী জেলার হাতিয়া দ্বীপে অবস্থিত একটি শহর। প্রশাসনিকভাবে শহরটি হাতিয়া উপজেলার সদর। শহরটি হাতিয়া উপজেলার বৃহত্তম শহর।

জনসংখ্যা
--------

বাংলাদেশ আদমশুমারী ২০১১ অনুযায়ী হাতিয়া শহরের মোট জনসংখ্যা ৮৬,৫১৪ জন যার মধ্যে ৪২,২১১ জন পুরুষ এবং ৪৪,২০৩ জন নারী। এ শহরের পুরুষ এবং নারী অনুপাত ৯৫। শহরে মোট হোল্ডিং সংখ্যা রয়েছে ১৭,৬৩৯টি।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২২°১৭′১৭″ উত্তর ৯১°০৮′২৪″ পূর্ব﻿ / ﻿২২.২৮৮০৭° উত্তর ৯১.১৪০১° পূর্ব﻿ / 22.28807; 91.1401। সমুদ্র সমতল থেকে শহরটির গড় উচ্চতা ৫ মিটার।

প্রশাসন
-------

২০০৫ সালে হাতিয়া শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে হাতিয়া পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৩টি মহল্লায় বিভক্ত । ৭৬.৫৩ বর্গ কি.মি. আয়তনের হাতিয়া শহরের ৩০.৫৬ বর্গ কি.মি. এলাকা হাতিয়া পৌরসভা দ্বারা পরিচালিত হয়।

 হাতিয়ার নলচিরা- জাহাজমারা সড়কের একটি দৃশ্য

শিক্ষা ব্যবস্থা
---------------

হাতিয়া শহরের স্বাক্ষরতার হার হলো শতকরা ৪৩.৩ ভাগ।

তথ্যসূত্র
---------

1. ↑  "Urban Centers in Bangladesh"। Population & Housing Census-2011 [আদমশুমারি ও গৃহগণনা-২০১১] (পিডিএফ) (প্রতিবেদন)। জাতীয় প্রতিবেদন (ইংরেজি ভাষায়)। ভলিউম ৫: Urban Area Rport, 2011। বাংলাদেশ পরিসংখ্যান ব্যুরো। মার্চ ২০১৪। পৃষ্ঠা ১৯৮। সংগ্রহের তারিখ ২০২০-০১-২১।
2. ↑  "latitude, longitude and elevation of Hatia, Bangladesh"। distancesto.com। সংগ্রহের তারিখ ২০২০-০১-২১।
3. ↑  "এক নজরে হাতিয়া পৌরসভা"। ২৪ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০১-২১।
শুক্তো, কলকাতা।
**শুক্তো** অথবা শুক্তুনি তিক্ত রসের এক ধরনের বাঙালি খাবার যা সাধারণত আহারের শুরুতে মুখসুদ্ধি হিসাবে খাওয়া হয়ে থাকে। পদ্মপুরাণে বেহুলার বিয়ের নিরামিষ খাবারের মধ্যে শুক্তোর উল্লেখ পাওয়া যায়। ভারতচন্দ্রের অন্নদামঙ্গলেও বাইশ রকমের নিরামিষ পদের মধ্যে শুক্তুনিকে পাওয়া যায়।

ইতিহাস
------

মঙ্গলকাব্য ও বৈষ্ণবসাহিত্যে এই রান্নাটির বহুবার উল্লেখ পাওয়া যায়। কিন্তু বর্তমানে 'শুক্তো' বলতে যেমন উচ্ছে, করলা, পল্‌তা, নিম, সিম, বেগুন প্রভৃতি সবজির তিক্ত ব্যঞ্জনকে বোঝায়, প্রাচীনকালে তা ছিল না। একালের শুক্তোকে সেকালে 'তিতো' বলা হত।

সেকালে 'শুক্তা' রান্না করা হত- বেগুন, কাঁচা কুমড়ো, কাঁচকলা, মোচা এই সবজিগুলি গুঁড়ো বা বাটা মসলা অথবা বেসমের সঙ্গে বেশ ভালো করে মেখে বা নেড়ে নিয়ে ঘন 'পিঠালি' মিশিয়ে রান্না করা হত। পরে হিং, জিরা ও মেথি দিয়ে ঘিয়ে সাঁতলিয়ে নামাতে হত।

কিন্তু 'চৈতন্যচরিতামৃতে' সুকুতা, শুকুতা বা সুক্তা বলতে একধরনের শুকনো পাতাকে বলা হয়েছে। এটি ছিল আম-নাশক। সম্ভবত এটি ছিল শুকনো তিতো পাটপাতা। রাঘব পণ্ডিত মহাপ্রভুর জন্য নীলাচলে যেসব জিনিস নিয়ে গিয়েছিলেন তার মধ্যে এই দ্রব্যটিও ছিল।

আবার 'সুকুতা' বলতে সেই সময় শুকনো শাকের ব্যঞ্জনকেও বোঝাত।

উপকরণ
-----

শুক্তো যে যে সব উপকরণ দিয়ে তৈরি হয় সেগুলি স্বাস্থ্যের পক্ষে উপকারী। তিক্ত রসে রুচি বাড়ে। পলতা, নালতে, উচ্ছে, করলা, কচি নিম পাতা ইত্যাদি শুক্তোর তিক্ত রসের জন্যে ব্যবহার করা হয়। পর্তুগিজরা বাংলায় আলুর ব্যবহার চালু করবার পর থেকে এটি শুক্তোর একটি উপাদান হিসেবে ব্যবহার করা হয়।

প্রকারভেদ
---------

দুধ শুক্তো খাবারটির একটি জনপ্রিয় রূপ, যা খাবারটির তেতো স্বাদ দূর করতে দুধ দিয়ে প্রস্তুত করা হয়।

কিছু ক্ষেত্রে বিভিন্ন আকারের মাছ দিয়ে শুক্তো তৈরি করা হয়। শুক্তোর এ জাতীয় প্রকারভেদগুলিতে সাধারণত হলুদ ব্যবহার করা হয়, যা সাধারণ নিরামিষ প্রকারভেদে অনুপস্থিত থাকে। কিছু প্রকারভেদে এমনকি তেতো শাকসব্জী বাদ দেয় এবং তেতো ধরে জন্য, এর পরিবর্তে মেথির বীজ দিয়ে প্রস্তুত হয়।

আরও পড়ুন
---------

* অম্বল
* ঝোল
* ঝাল
* বাঙালি রন্ধনশৈলী
* মিশ্র রন্ধনশৈলী
* ইরাকি রন্ধনশৈলী
* নুনেতে ভাতেতে
* হরগৌরী

তথ্যসূত্র
---------

1. ↑  রায়, প্রণব (জুলাই ১৯৮৭)। *বাংলার খাবার*। কলকাতা: সাহিত্যলোক। পৃষ্ঠা ১০-২৩।
2. 1 2  রায়, প্রণব (জুলাই ১৯৮৭)। *বাংলার খাবার*। কলকাতা: সাহিত্যলোক। পৃষ্ঠা ১২২।
3. 1 2  রায়, প্রণব (জুলাই ১৯৮৭)। *বাংলার খাবার*। কলকাতা: সাহিত্যলোক। পৃষ্ঠা ১২৩।
4. ↑  মুখোপাধ্যায়, বিপ্রদাস। *পাক প্রণালী*। কলকাতা: গুরুদাস চট্টোপাধ্যায় এন্ড সন্স। পৃষ্ঠা ৫৮।
5. ↑  দত্তরায়, সুনন্দ (৪ জুন ২০১৬)। "A window on history - Remains of Portuguese days"। *দ্য টেলিগ্রাম*। কলকাতা: এবিপি গ্রুপ।
6. 1 2  "Shukto: Why Can't Bengalis Start Their Meal Without This Bitter Medley Of Vegetables"। *এনডিটিভি ফুড*। সংগ্রহের তারিখ ৭ সেপ্টেম্বর ২০২০।
**দল্লমে তেকে** (আলবেনিয়ান: *Teqja e Dollmës*) বা হাজি মুস্তাফা বাবা তেকে (তুর্কি: Mustafa Baba Dolma tekkesi) আলবেনিয়ার একটি সাংস্কৃতিক স্মৃতিস্তম্ভ, যা ক্রুয়ে শহরের লাগজিয়া কালা এলাকায় অবস্থিত। কমিউনিস্ট স্বৈরতন্ত্র দ্বারা এর ধ্বংসের আগে, ক্রুয়ে তেকের ৩৬০টি পবিত্র কবর ছিল এবং এটি "ছোট খোরাসান" নামে পরিচিত ছিল। এটি ক্রুয়ে দুর্গের দক্ষিণ কোণে অবস্থিত।

ইতিহাস
------

দল্লমে তেকে ১৫ শতকে প্রতিষ্ঠিত হয়েছিল। এটি একটি সুফি দরগাহ ছিল, যা সুফিবাদের একটি শাখা যা ইসলামের আধ্যাত্মিক অনুশীলনকে জোর দেয়। তেকেটি হাজি মুস্তাফা বাবার নামে নামকরণ করা হয়েছিল, যিনি একজন বিখ্যাত সুফি সাধক ছিলেন।

তেকেটি আলবেনিয়ার মুসলিম সম্প্রদায়ের জন্য একটি গুরুত্বপূর্ণ ধর্মীয় কেন্দ্র ছিল। এটি একটি স্থান ছিল যেখানে মানুষ প্রার্থনা করতে, ধ্যানে বসতে এবং সুফিবাদ সম্পর্কে শিখতে আসত।

ধ্বংস
-----

১৯৬৭ সালে, আলবেনিয়ার কমিউনিস্ট সরকার সমস্ত ধর্মীয় প্রতিষ্ঠান বন্ধ করে দেয়। তেকেটি ধ্বংস করা হয়েছিল এবং এর কবরস্থানটি ধ্বংস করা হয়েছিল।

পুনর্নির্মাণ
------------

১৯৯১ সালে, আলবেনিয়ায় কমিউনিস্ট শাসন পতনের পর, তেকেটি পুনর্নির্মাণ করা শুরু হয়েছিল। ২০০৫ সালে, এটি একটি সাংস্কৃতিক স্মৃতিস্তম্ভ হিসাবে ঘোষণা করা হয়েছিল।

বর্তমান
-------

বর্তমানে, দল্লমে তেকে একটি জনপ্রিয় পর্যটন আকর্ষণ। এটি আলবেনিয়ার মুসলিম ইতিহাস এবং সংস্কৃতির একটি গুরুত্বপূর্ণ স্মৃতি।

বিবরণ
-----

দল্লমে তেকে একটি ছোট, দুই-তলা ভবন। এর নিচের তলায় একটি মসজিদ রয়েছে, যার একটি ছোট মিনার রয়েছে। উপরের তলায় একটি দরগাহ রয়েছে, যেখানে হাজি মুস্তাফা বাবার কবর রয়েছে।

তেকেটির চারপাশে একটি কবরস্থান রয়েছে, যেখানে 360 জন পবিত্র ব্যক্তির কবর রয়েছে। কবরস্থানটি একটি শান্ত এবং মনোরম স্থান, যা প্রাকৃতিক সৌন্দর্য দ্বারা বেষ্টিত।

উপসংহার
-------

দল্লমে তেকে আলবেনিয়ার একটি গুরুত্বপূর্ণ সাংস্কৃতিক সম্পদ। এটি আলবেনিয়ার মুসলিম ইতিহাস এবং সংস্কৃতির একটি গুরুত্বপূর্ণ স্মৃতি।

তথ্যসূত্র
---------

1. ↑  "Religious buildings with the "Culture Monument" status"। Republic of Albania National Committee for Cult। জুলাই ৬, ২০১১ তারিখে মূল থেকে আর্কাইভ করা। সংগ্রহের তারিখ অক্টোবর ২৮, ২০১০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Krasniqi, Memli, *Bektashi Cultural Heritage and the Albanians*, Albanological Institute of Prishtina, পৃষ্ঠা 9 উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Elsie, Robert (২০১৯)। *The Albanian Bektashi: history and culture of a Dervish order in the Balkans*। London: I.B. Tauris। আইএসবিএন 978-1-78831-569-2। ওসিএলসি 1108619669। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**গুরুতর অপরাধ দমন সংক্রান্ত জাতীয় সমন্বয় কমিটি** ছিল বাংলাদেশের তত্ত্বাবধায়ক সরকার কর্তৃক ২০০৭ সালে গঠিত একটি কমিটি যা দুর্নীতি ও অন্যান্য গুরুতর অপরাধ দমনের লক্ষ্যে প্রতিষ্ঠিত হয়েছিল। ২০০৬-০৮ বাংলাদেশী রাজনৈতিক সংকটের সময় তৎকালীন তত্ত্বাবধায়ক সরকার এই কমিটির মাধ্যমে দুর্নীতি ও অন্য গুরতর অপরাধ দমনে অভিযান পরিচালনা করে।

কমিটির চেয়ারম্যান হিসেবে দায়িত্ব পালন করেন তৎকালীন উপদেষ্টা মোহাম্মদ আবদুল মতিন এবং প্রধান সমন্বয়ক ছিলেন মাসুদ উদ্দিন চৌধুরী।

সংগঠন
-----

কেন্দ্রীয় কমিটির অধীনে মহানগর বা আঞ্চলিক কমিটি গঠন করা হয়। এসব কমিটির অধীনে প্রতিটি জেলায় সামরিক বাহিনী, আধাসামরিক ও বেসামরিক প্রশাসন থেকে লোকবল নিয়ে একটি করে টাস্কফোর্স গঠিত হয়। আঞ্চলিক কমিটিসমূহ অপরাধের সাথে যুক্ত ব্যক্তিদের তালিকা প্রণয়ন করে তাদের বিরুদ্ধে মামলা করে তদন্ত প্রতিবেদন জমা দিত যার প্রেক্ষিতে জাতীয় সমন্বয় কমিটি সিদ্ধান্ত গ্রহণ করে প্রসিকিউশন দলের মাধ্যমে আইনানুযায়ী ব্যবস্থা গ্রহণ করা হত। প্রসিকিউশন দলের বাইরে অভিযোগ গঠন ও বাছাই সেল নামে একটি করে দল দায়িত্ব পালন করতো যারা কোন ব্যক্তির বিরুদ্ধে প্রাপ্ত অভিযোগ যাছাই বাছাইয়ের কাজে নিয়োজিত ছিলো।

তথ্যসূত্র
---------

1. 1 2 3 4  "গুরুতর অপরাধ দমন সংক্রান্ত জাতীয় সমন্বয় কমিটি" (পিডিএফ)। *মন্ত্রিপরিষদ*। সংগ্রহের তারিখ ২৯ ফেব্রুয়ারি ২০২০।
2. ↑  "সাবেক উপদেষ্টা মতিনের বিরুদ্ধে মামলা হচ্ছে"। *বিডিনিউজ*। সংগ্রহের তারিখ ২৯ ফেব্রুয়ারি ২০২০।
3. ↑  "আ. লীগ ছেড়ে জাপায় গেলেন মাসুদ উদ্দিন"। *প্রথম আলো*। সংগ্রহের তারিখ ২৯ ফেব্রুয়ারি ২০২০।
**মুহাম্মাদ আজিজি** (২২ আগস্ট ১৯৯৭ - ২৪ জুলাই ২০২২) একজন ফিলিস্তিনি প্রতিরোধ যোদ্ধা এবং আরিনুল আসওয়াদ দলের একজন বিশিষ্ট নেতা এবং প্রতিষ্ঠাতা ছিলেন। ২৪শে জুলাই ২০২২ সালে ইসরায়েলিরা তাকে হত্যার আগপর্যন্ত আজিজি ইসরায়েলের মোস্ট ওয়ান্টেড তালিকায় ছিলেন। সেদিন নাবলুসের পুরাতন শহরের ইয়াসমিনা পাড়ায় শহরের উপর আকস্মিক অভিযানে তিনি নিহত হন।

জীবনের প্রথমার্ধ
----------------

আজিজি নাবলুসের পুরাতন শহরের ইয়াসমিনা পাড়া থেকে এসেছেন। যেখানে তিনি তার জীবনের অনেক বছর কাটিয়েছেন।

গুপ্তহত্যা
----------

ইসরায়েলের বিশেষ বাহিনী ২৪ শে জুলাই ২০২২ তারিখে নাবলুস শহরে হামলা চালায়। এই বাহিনীগুলি ইয়ামাম ইউনিট এবং গিভাতি ইউনিটের সমন্বয়ে গঠিত হয়েছিল, যার লক্ষ্য ছিল বেশ কিছু কাঙ্ক্ষিত ব্যক্তিকে হত্যা করা। তিনি এবং তার কিছু সঙ্গী তার পারিবারিক বাড়িতে ছিলেন পুরাতন শহরের ইয়াসমিনা পাড়ায় যখন আক্রমণকারী বাহিনী ওই এলাকায় আক্রমণ করে এবং প্রতিরোধ যোদ্ধাদের সাথে সংঘর্ষে লিপ্ত হয়।

তথ্যসূত্র
---------

1. ↑  لاين, فلسطين أون (২০২২-০৭-২৫)। "بدمائه رسم مسارًا لوحدة المقاومة محمد العزيزي.. دماءٌ تزهر في حارة "الياسمينة""। *فلسطين أون لاين* (আরবি ভাষায়)। ২০২৩-০৬-১৪ তারিখে মূল থেকে আর্কাইভ করা। সংগ্রহের তারিখ ২০২৩-০৬-২১।
2. ↑  "الهلال الأحمر: ارتقاء الشابين عبود صبح (29 عاماً) ومحمد العزيزي (22 عاماً) برصاص الاحتلال في نابلس"। *الهلال الأحمر: ارتقاء الشابين عبود صبح (29 عاماً) ومحمد العزيزي (22 عاماً) برصاص الاحتلال في نابلس*। ২০২২-০৭-২৪। ২০২৩-০৬-২১ তারিখে মূল থেকে আর্কাইভ করা। সংগ্রহের তারিখ ২০২৩-০৬-২১।
শীতকালে কুওকানজোকি
**কুওকানজোকি** ফিনল্যান্ডের একটি জলপথ। এটি রাজধানী হেলসিঙ্কি থেকে ৩০০ কিলোমিটার উত্তরে মধ্য ফিনল্যান্ড প্রদেশে অবস্থিত। এলাকাটি বোরিয়াল জলবায়ু অঞ্চলের অংশ। জলধারাটি ফিনল্যান্ডের সবচেয়ে ছোট নদী এবং বিশ্বের সবচেয়ে ছোট নদীগুলির মধ্যে একটি।

নদীটির দৈর্ঘ্য মাত্র ৩.৫ মিটার। এটি সুমিয়াসজারভি এবং আলা-কেইটেল হ্রদের মধ্যে অবস্থিত। নদীটি সুমিয়েনেন গ্রামের দক্ষিণে অবস্থিত যেটি আনেকস্কি-এর নতুন পৌরসভা বা সুমিয়েনেনের প্রাক্তন পৌরসভার দুটি হ্রদের মধ্যে একটি মাথায় অবস্থিত।সুমিয়াইস্রাট্টি গ্রামের রাস্তা দক্ষিণে, নদীর ওপারে একটি রাস্তার সেতুর উপর গ্রামের বাইরে নিয়ে গেছে। গ্রামের রাস্তা যেটি নদী পার হয় তা আঞ্চলিক সড়ক ৬৩৭-এর অংশ

তথ্যসূত্র
---------

1. ↑  "Shortest river | Revolvy"। ২০১৯-০৩-০২। Archived from the original on ২০১৯-০৩-০২। সংগ্রহের তারিখ ২০২২-০৪-১১। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
2. ↑  "River Facts. | Clean Rivers Trust" (ইংরেজি ভাষায়)। ২০২০-১০-১০। সংগ্রহের তারিখ ২০২২-০৪-১১।
3. ↑  "Sumiaisten kyläyhdistys"। *sumiainen.fi*। সংগ্রহের তারিখ ২০২২-০৪-১১।
4. ↑  ""Man tar en helt galen idé och får den att funka" – Finlands minsta operahus finns i byn Sumiais"। *svenska.yle.fi* (সুইডিশ ভাষায়)। সংগ্রহের তারিখ ২০২২-০৪-১১।

বহিঃসংযোগ
---------

* কুওকানজোকি। ফিনল্যান্ডের সবচেয়ে ছোট নদী, সুমিয়ানেন ফিনল্যান্ড 7/2014
**হামিদুল হক** (জন্ম ২৩ জুন ১৯৭০) বাংলাদেশ সেনাবাহিনীর একজন মেজর জেনারেল এবং প্রতিরক্ষা গোয়েন্দা মহাপরিদপ্তর এর বর্তমান মহাপরিচালক। ইতিপূর্বে, তিনি ১৭ পদাতিক ডিভিশনের জেনারেল কমান্ডিং অফিসার ও সিলেট এরিয়া কমান্ডার হিসেবে দায়িত্বরত ছিলেন।

জীবনের প্রথমার্ধ
----------------

হামিদুল হকের জন্ম ১৯৭০ সালের ২৩ জুন তৎকালীন পূর্ব পাকিস্তানের, কক্সবাজার জেলার, ঈদগাঁও উপজেলার, জালালাবাদ ইউনিয়নের পালাকাটা গ্রামে জন্ম গ্রহণ করেন। তিনি ঈদগাহ মডেল হাই স্কুল থেকে এস এস সি ও চট্টগ্রাম কলেজ থেকে এইস এস সি সম্পন্ন করেন। তিনি ১৯৮৮ সালে বাংলাদেশ মিলিটারি একাডেমিতে ভর্তি হন এবং জুন ১৯৯০ সালে কমিশন লাভ করেন।

কর্মজীবন
--------

পদ্মা সেতুর নিরাপত্তার দায়িত্বে থাকা ৯৯ কম্পোজিট ব্রিগেডের নেতৃত্ব দিয়েছেন হামিদুল হক। তিনি সিয়েরা লিওন এবং দক্ষিণ সুদানে জাতিসংঘ শান্তিরক্ষা বাহিনীতে কাজ করেছেন।

হক পার্বত্য চট্টগ্রামে বাংলাদেশ সেনাবাহিনীর ২০৩ তম পদাতিক ব্রিগেড এবং খাগড়াছড়ি অঞ্চলের কমান্ডার ছিলেন। তিনি খাগড়াছড়ি জেলার বাসিন্দাদের সাথে দেখা করে ২৫ ডিসেম্বর ২০১৮ সালে যেকোনও অবৈধ অস্ত্র সমর্পণ করার জন্য তাদের আহ্বান জানিয়েছিলেন তিনি ন্যাশনাল ডিফেন্স কলেজের কলেজ সেক্রেটারি এবং কলেজের গভর্নিং বডির সদস্য হিসেবেও দায়িত্ব পালন করেছেন। ২৬ অক্টোবর, ২০২২ তারিখে তিনি প্রতিরক্ষা গোয়েন্দা মহাপরিদপ্তর এর মহাপরিচালক হিসেবে দায়িত্ব গ্রহণ করেন।

ব্যক্তিগত জীবন
--------------

হামিদুল হক বিয়ে করেছেন নুসরাত জাহান মুক্তাকে। দম্পতির তিন ছেলে রয়েছে।

তথ্যসূত্র
---------

1. ↑  "ডিজিএফআইয়ের নতুন ডিজি হামিদুল হক"। bdnews24.com। সংগ্রহের তারিখ ২৭ অক্টোবর ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3  "The Major General is Hamidul Haque, a son of Cox's Bazar" (ইংরেজি ভাষায়)। ২০২১-০৯-০৮ তারিখে মূল থেকে আর্কাইভ করা। সংগ্রহের তারিখ ২০২১-০৯-০৮।
3. 1 2 3  "The Major General is Hamidul Haque, a son of Cox's Bazar" (ইংরেজি ভাষায়)। ২০২১-০৯-০৮ তারিখে মূল থেকে আর্কাইভ করা। সংগ্রহের তারিখ ২০২১-০৯-০৮।
4. ↑  "Khagrachhari Region Commander of 203 Infantry Brigade of Bangladesh Army Brigadier General Hamidul Hoque speaks"। *Daily Sun* (ইংরেজি ভাষায়)। ২০১৯-০৫-২৪। সংগ্রহের তারিখ ২০২১-০৯-০৮।
5. ↑  "Army holds meeting with local representatives in Khagrachhari"। *unb.com.bd* (English ভাষায়)। সংগ্রহের তারিখ ২০২১-০৯-০৮। উদ্ধৃতি শৈলী রক্ষণাবেক্ষণ: অচেনা ভাষা (link)
6. ↑  "Baghaichhari attack: Administration provides assurances to affected family members"। *Dhaka Tribune*। ২০১৯-০৩-২৮। সংগ্রহের তারিখ ২০২১-০৯-০৮।
7. ↑  "National Defence College"। *ndc.gov.bd*। সংগ্রহের তারিখ ২০২১-০৯-০৮।
**শ্রীলঙ্কা সেনাবাহিনী চিকিৎসা শাখা** (মূল নামঃ শ্রীলঙ্কা আর্মি মেডিক্যাল কোর, এসএলএএমসি) হচ্ছে শ্রীলঙ্কা সেনাবাহিনীর চিকিৎসা সেবা শাখা। ১৮৮১ সালে ব্রিটিশরা এটি তৈরি করে দিয়ে যায়, তখন এটির নাম ছিলো সিলন মেডিক্যাল কোর।

ইতিহাস
------

কোরের সূচনা ২৯ জুলাই ১৮৮১ সালে ফিরে আসে যখন স্ট্রেচার বিটার সংস্থাটি প্রথমদিকে সিলন লাইট ইনফ্যান্ট্রি স্বেচ্ছাসেবীদের অংশ হিসেবে তৈরি হয়, এটি শীঘ্রই সিলন স্বেচ্ছাসেবী মেডিকেল কোর (সিলন ভলান্টিয়ার্স মেডিকেল কোর বা সংক্ষেপে সিভিএমসি) হয়ে ওঠে পরবর্তীকালে সিলন প্রতিরক্ষা বাহিনীর অংশ হয়ে যায়, প্রথম এবং দ্বিতীয় বিশ্বযুদ্ধের সময় এর সদস্যদেরকে মোতায়েন করা হয়।

স্বাধীনতার পরে সিলন প্রতিরক্ষা বাহিনীটি ভেঙে ফেলার সাথে সাথে, সিলন স্বেচ্ছাসেবক মেডিকেল কোর লেফটেন্যান্ট কর্নেল সিডনি জয়াবর্ধনে প্রথম কমান্ডিং অফিসার হিসেবে সিলন আর্মি স্বেচ্ছাসেবক বাহিনীর একটি অংশে পরিণত করেন। কিন্তু ১৯৫০ সালের অক্টোবরে সিলন আর্মির নিয়মিত বাহিনীতে সিলন আর্মি মেডিকেল কোর তৈরি করা হয়েছিলো। এর শুরুতে এটির ৩ জন কর্মকর্তা ছিল এবং যুদ্ধের সময় সিভিএমসি থেকে আরও ২০টি পদ ছিলো। লেঃ কর্নেল এইচ সি সিরাসিংহে, ওবিই নিয়মিত মেডিকেল কোরের প্রথম কমান্ডিং অফিসার ছিলেন। সে বছর রয়্যাল আর্মি মেডিকেল কোরের প্রাক্তন ব্রিটিশ সামরিক হাসপাতালে একটি ১০ শয্যাবিশিষ্ট শিবিরের অভ্যর্থনা কেন্দ্রটি চালু করা হয়েছিল, শীঘ্রই এটি একটি ৩০ শয্যাবিশিষ্ট পরিষেবা হাসপাতালে উন্নীত করা হয়েছিল। ১৯৭২ সালে শ্রীলঙ্কা প্রজাতন্ত্র হয়ে উঠলে এই কোরটির পুনরায় নামকরণ করা হয় শ্রীলঙ্কা আর্মি মেডিকেল কোর হিসেবে।

স্বাধীনতা পরবর্তী ইতিহাসে কোর বিভিন্ন পরিস্থিতিতে সেবা দিয়েছিলো; প্রাকৃতিক দূর্যোগের সময় এটি বেসামরিক মেডিকেল পরিষেবাগুলিতে সহায়তা করেছিলো এবং বেসামরিক চিকিৎসকরা এবং নার্সরা অনশনে গেলে জাতীয় ও প্রাদেশিক হাসপাতালের কার্যক্রম পরিচালিত করেছিলো। একাত্তরের জেভিপি বিদ্রোহ এবং শ্রীলঙ্কার গৃহযুদ্ধ চলাকালীন সেনাবাহিনীর সদস্যরা আক্রমণে নেমে এলে মেডিক্যাল কোরের সদস্যদের সংখ্যা, সামরিক হাসপাতালের শয্যা সংখ্যা বাড়ানো হয় এবং কয়েকটি নতুন সামরিক হাসপাতাল তৈরি করা হয় যেমন ১৯৮৫ সালে পানাগোদা সেনানিবাসে নতুন একটি সামরিক হাসপাতাল তৈরি করা হয়।

বহিঃসংযোগ
---------

* শ্রীলঙ্কা সেনাবাহিনীর নিজস্ব ওয়েব সাইটে চিকিৎসা শাখা সম্পর্কে তথ্য

| * দে
* স
শ্রীলঙ্কা সেনাবাহিনীর রেজিমেন্ট এবং কোরসমূহ |
| --- |
| সরাসরি যুদ্ধের সঙ্গে জড়িত শাখাসমূহ | 
* শ্রীলঙ্কা সেনাবাহিনী সাঁজোয়া শাখা
* শ্রীলঙ্কা সেনাবাহিনী হাল্কা পদাতিক রেজিমেন্ট
* সিনহা রেজিমেন্ট
* জেমুনু ওয়াচ
* গাজাবা রেজিমেন্ট
* বিজয়বাহু পদাতিক রেজিমেন্ট
* মেকানাইজড পদাতিক রেজিমেন্ট
* কমান্ডো রেজিমেন্ট
* স্পেশাল ফোর্সেস রেজিমেন্ট
* রাইফেলস কোর
* ন্যাশনাল গার্ডস

 |
| যুদ্ধে সহায়তা প্রদানকারী শাখাসমূহ | 
* শ্রীলঙ্কা সেনাবাহিনী গোলন্দাজ শাখা
* শ্রীলঙ্কা সেনাবাহিনী প্রকৌশল শাখা
* শ্রীলঙ্কা সেনাবাহিনী সিগনাল শাখা

 |
| যুদ্ধে বিশেষ প্রয়োজনীয় বা সেবাদানকারী শাখাসমূহ | 
* সেনা গোয়েন্দা কোর
* প্রকৌশল সেবা রেজিমেন্ট
* সার্ভিস কোর
* মেডিকেল কোর
* অর্ডন্যান্স কোর
* ইএমই কোর
* মিলিটারি পুলিশ কোর
* জেনারেল সার্ভিস কোর
* শ্রীলঙ্কা সেনাবাহিনী নারী শাখা
* পায়োনিয়ার কোর

 |
| ভেঙে দেওয়া রেজিমেন্ট | 
* সিলন মাউন্টেড রাইফেলস
* সিলন প্ল্যান্টার্স রাইফেলস
* সিলন রেলওয়ে ইঞ্জিনিয়ার্স
* সিলন রাইফেলস
* কলম্বো টাউন গার্ড রেজিমেন্ট
* ন্যাশনাল সার্ভিস রেজিমেন্ট
* পোস্ট অ্যান্ড টেলিগ্রাফ সিগনালস
* রজরত রাইফেলস
* রুহুনু রেজিমেন্ট
* প্রেসিডেন্ট গার্ড রেজিমেন্ট

 |
**দানিয়েল ওলমো কারবাহাল** (ইংরেজি: Dani Olmo; জন্ম: ৭ মে ১৯৯৮; **দানি ওলমো** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লীগের শীর্ষ স্তর বুন্দেসলিগায় আরবি লাইপৎসিশ এবং স্পেন জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন আক্রমণাত্মক মধ্যমাঠের খেলোয়াড় হিসেবে খেললেও পার্শ্বীয় আক্রমণভাগের খেলোয়াড় হিসেবেও খেলে থাকেন।

২০০৬–০৭ মৌসুমে, স্পেনীয় ফুটবল ক্লাব এস্পানিওলের যুব পর্যায়ের হয়ে খেলার মাধ্যমে ওলমো ফুটবল জগতে প্রবেশ করেন; অতঃপর তিনি বার্সেলোনা এবং দিনামো জাগরেবের মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০১৪–১৫ মৌসুমে, দিনামো জাগরেবের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, দিনামো জাগরেবের হয়ে তিনি ৬ মৌসুম অতিবাহিত করেছেন; এই ক্লাবের হয়ে তিনি ৮০ ম্যাচে ২০টি গোল করেছেন। ২০১৯–২০ মৌসুমে, তিনি ১৯ মিলিয়ন ইউরোর বিনিময়ে দিনামো জাগরেব হতে জার্মান ফুটবল ক্লাব আরবি লাইপৎসিশে যোগদান করেছেন।

দলগতভাবে, ঘরোয়া ফুটবলে, ওলমো এপর্যন্ত ৭টি শিরোপা জয়লাভ করেছেন, যার সবগুলো দিনামো জাগরেবের হয়ে জয়লাভ করেছেন। অন্যদিকে আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছেন; যেটি হচ্ছে ২০১৯ উয়েফা ইউরোপীয় অনূর্ধ্ব-২১ চ্যাম্পিয়নশিপ শিরোপা।

তথ্যসূত্র
---------

1. 1 2  Dani Olmo | Dinamo Zagreb - GNK Dinamo
2. ↑  Onyekwe, Samuel (২২ জুন ২০১৯)। "Five Spain stars to keep an eye on as European Under-21 Championship continues"। *Daily Mirror*। সংগ্রহের তারিখ ২ জুলাই ২০১৯।

বহিঃসংযোগ
---------

* সকারওয়েতে দানি ওলমো (ইংরেজি) উইকিউপাত্তে এটি সম্পাদনা করুন
* সকারবেসে দানি ওলমো (ইংরেজি) উইকিউপাত্তে এটি সম্পাদনা করুন
কোণার্ক সূর্যমন্দিরের জগমোহন।
**জগমোহন** হল হিন্দু মন্দির স্থাপত্যের সভাকক্ষ। স্থাপত্যের এই বৈশিষ্ট্যটি মূলত ওড়িশায় দেখা যায়।

জগমোহন হল মন্দিরের প্রবেশদ্বার ও গর্ভগৃহের মাঝের অংশ। এটি মন্দিরের কেন্দ্রীয় অংশ। উত্তর ভারতের নাগর স্থাপত্যশৈলীর মন্দিরগুলিতে জগমোহন দেখা যায়। দক্ষিণ ভারতে সভাকক্ষকে বলে "মণ্ডপ"। মণ্ডপ আকারে অনেক বড়ো এবং স্তম্ভবিশিষ্ট হয়।

গর্ভগৃহের মতো জগমোহনও পরিকল্পিতভাবে বর্গাকার বা গোলাকার বেদীর উপর নির্মিত হয়। যদিও দেবীমন্দিরের জগমোহন আয়তাকার বা ত্রিভূজাকারেরও হয়। এই ধরনের একটি মন্দির হল ওড়িশার পুরীর কাছে চৌরসির কাছে বারাহী দেউল।

সাধারণত গর্ভগৃহে জানলা তৈরি করা হয় না। এই অংশটিতে আলোও কম ঢোকে। ভক্তের দৃষ্টি যাতে মন্দিরের দেবতায় নিবিষ্ট থাকে, সেই জন্য ইচ্ছাকৃতভাবেই এমন গর্ভগৃহ নির্মাণ করা হয়। অন্যদিকে জগমোহনে নানাদেবদেবীর মূর্তি, পৌরাণিক দৃশ্যাবলি ও অন্যান্য নকশা অঙ্কিত থাকে।

কোণার্ক সূর্যমন্দিরের জগমোহনটি সবচেয়ে বিখ্যাত। এই মন্দিরের প্রধান মন্দির (শিখর) অংশটি ভেঙে পড়ায় জগমোহনটিকেই প্রধান অংশ মনে হয়।

পাদটীকা
-------

1. 1 2  Volwahsen, Andreas (১৯৬৮)। *Inde bouddhique, hindoue, jaïn*। Architecture universelle (French from German ভাষায়)। Fribourg, Switzerland: Office du Livre, Fribourg। পৃষ্ঠা 50–57। উদ্ধৃতি শৈলী রক্ষণাবেক্ষণ: অচেনা ভাষা (link)
2. ↑  "Architecture of the Indian Subcontinent - Glossary"। ২০১২-০৩-০৬ তারিখে মূল থেকে আর্কাইভ করা। সংগ্রহের তারিখ ২০১২-০৮-১৫।

বহিঃসংযোগ
---------


উইকিমিডিয়া কমন্সে **জগমোহন** সংক্রান্ত মিডিয়া রয়েছে।

* ওয়েব্যাক মেশিনে আর্কাইভকৃত ৫ আগস্ট ২০১৪ তারিখে
*
ট্রেডমার্ক আইনের মতো বুদ্ধিবৃত্তিক সম্পত্তি আইন এই "ম্যাকডোনাল্ডস"  [*যদ্দৃষ্টং*] এবং "নাইকি" [*sic*] স্যান্ডেলের মতো লঙ্ঘনকারী পণ্য বিক্রি নিষিদ্ধ করে।
**মেধা সম্পদ**, **মেধা সম্পত্তি** বা **বৌদ্ধিক সম্পত্তি** (ইংরেজি: intellectual property সংক্ষেপে IP) বলতে এক বিশেষ শ্রেণীর সম্পত্তিকে বোঝায় যা মূলত মানুষের বুদ্ধিবৃত্তিক সৃষ্টি। এগুলি মূলত অদৃশ্য ও ধরা-ছোয়াঁ যায় না। এগুলিকে সুরক্ষার জন্য মেধাস্বত্ব (গ্রন্থস্বত্ব), কৃতিস্বত্ব এবং ট্রেডমার্ক আইন প্রয়োগ করা হতে পারে। এছাড়া ব্যবসায়িক গোপনীয় বিষয়, বিজ্ঞাপনের অধিকার, নৈতিক অধিকার, অন্যায্য প্রতিযোগিতার বিরুদ্ধে অধিকার, ইত্যাদিও মেধা সম্পদের আলোচনায় পড়ে। শৈল্পিক সৃষ্টিকর্ম যেমন সঙ্গীত, সাহিত্য, আবিষ্কার, উদ্ভাবন, শব্দ, শব্দগুচ্ছ, প্রতীক, নকশা -- এ সবই মেধা সম্পদ হিসেবে সুরক্ষিত হতে পারে। কেবল ১৯শ শতকে এসেই "মেধা সম্পদ" ধারণাটি প্রচলিত হওয়া শুরু করে। ২০শ শতকের শেষে এসে বিশ্বের বেশির ভাগ দেশে এটি আইনগতভাবে স্বীকৃত হয়।

তথ্যসূত্র
---------

1. ↑  Ann Marie Sullivan, Cultural Heritage & New Media: A Future for the Past, 15 J. MARSHALL REV. INTELL. PROP. L. 604 (2016)
2. ↑  "What are intellectual property rights?"। *World Trade Organization*। World Trade Organization। সংগ্রহের তারিখ ২০১৬-০৫-২৩।
3. ↑  "Intellectual property", *Black's Law Dictionary*, 10th ed. (2014).
4. ↑  "property as a common descriptor of the field probably traces to the foundation of the World Intellectual Property Organization (WIPO) by the United Nations." in Mark A. Lemley, *Property, Intellectual Property, and Free Riding*  ওয়েব্যাক মেশিনে আর্কাইভকৃত ২৬ ফেব্রুয়ারি ২০০৯ তারিখে, Texas Law Review, 2005, Vol. 83:1031, page 1033, footnote 4.
**নায়লা কবীর** (বাংলা: নায়লা কবীর) (জন্ম ২৮ জানুয়ারি ১৯৫০) একজন ভারতে জন্মগ্রহণকারী ব্রিটিশ বাংলাদেশী, যিনি একাধারে সামাজিক অর্থনীতিবিদ, রির্সাস ফেলো ও লেখক। তিনি আন্তজার্তিক নারীবাদী অর্থনৈতিক সংস্থার ভবিষ্যৎ সভাপতি। তিনি দারিদ্র, লিঙ্গসমতা, সামাজিক বিভিন্ন ইস্যুতে কাজ করে থাকেন।

শৈশব কাল
--------

কাবীর কলকাতা,ভারতে জন্মগ্রহণ করেন। ককিন্ত ততার পরিবার বাংলদেশে স্থান্তারিত হন। তার স্কুল জীবন ককাটে ভারতে। পরবর্তীতে উচ্চ শিক্ষার জন্য তিনি যযুক্তরাজ্যে যান। তিনি লন্ডন ইকোনমিকস স্কুল থেকে বিএসসি এবং লন্ডন বিশ্ববিদ্যালয় কলেজ থেকে এমএসসি করেন।

ক্যারিয়ার
----------

তিনি ১৯৮৫ সালে *ইনিস্টিটিউট অব ডেবেলপমেন্ট স্টাডিজ* এ রির্সাস ফেলো হিসেবে যোগদান করেন। পরবর্তীতে তিনি প্রফেশনাল ফেলো হিসেবে কাজ করেন। ২০১০ সালে তিনি স্কুল অব ওরিয়েন্টাল এন্ড আফ্রিকান স্টাডিজ, লন্ডন বিশ্ববিদ্যালয়ে অধ্যাপক হিসেবে যোগদান করেন। ২০১৩ সালে তিনি লন্ডন স্কুল অব ইকোনমিকসে যোগদান করেন। বর্তমানে সেখানে তিনি কর্মরত আছেন।

আর দেখুন
--------

* ব্রিটিশ বাংলাদেশী ব্যক্তিদের তালিকা
* মহিলা অর্থনৈতিক ব্যক্তিত্বের তালিকা
* ব্রিটিশ বাংলাদেশী

তথ্যসূত্র
---------

* 
* ওয়েব্যাক মেশিনে আর্কাইভকৃত ১৪ মে ২০১৯ তারিখে